ΓΡΑΠΤΗ ΕΡΩΤΗΣΗ E-2183/01

υποβολή: Baroness Sarah Ludford (ELDR) προς την Επιτροπή

(23 Ιουλίου 2001)

Θέμα: Καταναγκαστική εργασία και η Διεθνής Οργάνωση Εργασίας

Σε ποιες ενέργειες έχει προβεί η Ε.Ε. για ν' απαγορευθεί η καταναγκαστική εργασία στην Νότια Ασία· Συγκεκριμένα, ποια αποτελέσματα επέτυχε η Ε.Ε στη Σύνοδο της Διεθνούς Οργάνωσης Εργασίας τον Ιούνιο·

Απάντηση της κ. Διαμαντοπούλου Εξ ονόματος της Επιτροπής

(6 Σεπτεμβρίου 2001)

Οι προσπάθειες της Επιτροπής σε ό,τι αφορά την αποτελεσματική κατάργηση της καταναγκαστικής εργασίας ανά τον κόσμο, συμπεριλαμβανομένης της εργασίαςπό καθεστώς δουλείας στη Νότια Ασία, εστιάζονται τόσο στην ενίσχυση των διεθνών μηχανισμών για την προώθηση των βασικών κανόνων εργασίας (που περιλαμβάνουν την απαγόρευση της καταναγκαστικής εργασίας) όσο και στη μείωση της απόλυτης ένδειας στην οποία είναι εν γένει ριζωμένες πρακτικές όπως η εργασίαπό καθεστώς δουλείας.

Σε ό,τι αφορά την προώθηση των βασικών κανόνων εργασίας γενικότερα, η Επιτροπή επιθυμεί να επιστήσει την προσοχή του κ. βουλευτή στην ανακοίνωση που εγκρίθηκε από την Επιτροπή στις 18 Ιουλίου 2001 με τίτλο Προαγωγή βασικών κανόνων εργασίας και βελτίωση της κοινωνικής διαχείρισης στο πλαίσιο της παγκοσμιοποίησης(1). Η ανακοίνωση προτείνει στρατηγική της Ένωσης για την προαγωγή των βασικών κανόνων εργασίας και της κοινωνικής διαχείρισης, η οποία περιλαμβάνει αφενός μέτρα προς λήψη από την Ένωση (στο πλαίσιο της αναπτυξιακής της πολιτικής με τη χρήση μέσων όπως το Σύστημα Γενικευμένων Προτιμήσεων) και αφετέρου τρόπους για την ενίσχυση διεθνών μηχανισμών για την προαγωγή των βασικών κανόνων εργασίας, ιδίως στο πλαίσιο της Διεθνούς Οργάνωσης Εργασίας (ΔΟΕ). Στο πλαίσιο της ΔΟΕ, αυτό θα συνεπαγόταν συζήτηση των βημάτων για την ενίσχυση της αποτελεσματικότητας του μηχανισμού παρακολούθησης, συμπεριλαμβανομένης της καλύτερης προβολής και της αποτελεσματικότερης παρακολούθησης, καθώς και αυξημένες συνεισφορές στην τεχνική βοήθεια της ΔΟΕ. Εδώ επίσης εντάσσεται και συζήτηση για ένα νέο εκούσιο σύστημα αμοιβαίων δεσμεύσεων για την τήρηση των βασικών κανόνων εργασίας.

Η Επιτροπή επίσης επιδιώκει να προωθήσει την κατάργηση της εργασίαςπό καθεστώς δουλείας στη Νότια Ασία μέσω της τεχνικής της βοήθειας στις χώρες της περιοχής. Η στρατηγική της Επιτροπής για την αναπτυξιακή συνεργασία αποσκοπεί κατά κύριο λόγο στη μείωση του επιπέδου της φτώχειας και ως εκ τούτου στην κοινωνική και οικονομική ενίσχυση των ομάδων που είναι πιθανότερο να πέσουν θύματα πρακτικών όπως η εργασίαπό καθεστώς δουλείας.

Στην περίπτωση της Σρι Λάνκα, στο πλαίσιο της κοινοτικής στρατηγικής συνεργασίας (2002-2006), έχει δοθεί ιδιαίτερη έμφαση στη μείωση της ένδειας για τις αγροτικές περιοχές με ταψηλότερα επίπεδα ένδειας. Στο Μπαγκλαντές, δύο από τους σημαντικότερους τομείς συνεργασίας της Επιτροπής είναι η άτυπη πρωτοβάθμια εκπαίδευση και η κοινωνική κινητοποίηση, που αποτελούν βασικά στοιχεία για την καταπολέμηση της παιδικής εργασίας και της εργασίαςπό καθεστώς δουλείας. Επιπλέον, η Κοινότητα χρηματοδοτεί πολυετές πρόγραμμα για τα ανθρώπινα δικαιώματα στο Μπαγκλαντές (2000-2003) που εστιάζεται κυρίως στην προώθηση των δικαιωμάτων των ευάλωτων ομάδων (γυναίκες και παιδιά). Στο Πακιστάν, η Επιτροπή συνεργάζεται με τη ΔΟΕ στη χρηματοδότηση προγράμματος που στοχεύει άμεσα στην καταπολέμηση της πρακτικής της παιδικής εργασίας και της εργασίαςπό καθεστώς δουλείας μέσω μέτρων πρόληψης, απόσυρσης και επανένταξης.

Όσον αφορά την Ινδία, η Επιτροπή έχει δεσμεύσει περίπου 2 δισ. στη συνεργασία για τη μείωση της ένδειας από το 1996. Σήμερα, οι τομείς προτεραιότητας είναι η πρωτοβάθμια εκπαίδευση ( 150 εκατ. που συμφωνήθηκαν το 1994, και 200 εκατ. που συμφωνήθηκαν από τα κράτη μέλη στα τέλη του 2000), η πρωτοβάθμια ιατρική περίθαλψη ( 200 εκατ. που συμφωνήθηκαν το 1996), και το περιβάλλον. Περισσότερα από 150 σχέδια μη κυβερνητικών οργανισμών (ΜΚΟ) χρηματοδοτούνται σήμερα στην Ινδία και τα περισσότερα από αυτά εστιάζονται στην αγροτική ανάπτυξη, ιδίως για τις πιο περιθωριοποιημένες ομάδες του πληθυσμού. Το Νεπάλ λαμβάνει 15 εκατ. κατά ετήσιο μέσο όρο προςποστήριξη των προγραμμάτων και των σχεδίων μείωσης της ένδειας, όπως π.χ. η αγροτική ανάπτυξη, οι κοινωνικέςπηρεσίες και η εκπαίδευση.

Η φετινή Διεθνής Διάσκεψη Εργασίας, στην οποία αναφέρεται επίσης ο κ. βουλευτής, χαρακτηρίστηκε από μια ιδιαίτερα χρήσιμη συζήτηση για τις παγκόσμιες τάσεις σε ό,τι αφορά την καταναγκαστική εργασία, με την ευκαιρία της παρουσίασης της φετινής γενικής έκθεσης στο πλαίσιο των ακόλουθων ενεργειών μετά τη δήλωση για τις θεμελιώδεις αρχές και τα δικαιώματα στην εργασία της ΔΟΕ το 1998. Η συζήτηση επίσης εστιάστηκε σε ενδεχόμενες περαιτέρω προσπάθειες για την καταπολέμηση της καταναγκαστικής εργασίας και προέκυψε ότι το θέμα του τρόπου με τον οποίο η ΔΟΕ μπορεί να αναπτύξει περαιτέρω τα προγράμματα τεχνικής βοήθειας για την καταπολέμηση της καταναγκαστικής εργασίας μπορεί να εξεταστεί με μεγαλύτερη προσοχή κατά τη σύνοδο του διοικητικού οργάνου της ΔΟΕ το Νοέμβριο. Ο κ. βουλευτής ρωτά ποια αποτελέσματα έχει πετύχει η Ένωση σε αυτό το πλαίσιο. Για ορισμένα θέματα, η προεδρία παρεμβαίνει εξ ονόματος της

Ένωσης στο πλαίσιο της ΔΟΕ (στην οποία η Ένωση δεν είναι μέλος). Κατά τη φετινή Διεθνή Διάσκεψη Εργασίας, η Ένωση παρενέβη για αρκετά θέματα, συμπεριλαμβανομένου του θέματος των ενεργειών της ΔΟΕ κατά της καταναγκαστικής εργασίας στη Βιρμανία / Μυανμάρ και της συζήτησης για νέα σύμβαση για την ασφάλεια και τηνγεία στη γεωργία, αλλά όχι για τη συζήτηση όσον αφορά τη γενική έκθεση για την καταναγκαστική εργασία.

(1) COM(2001)416 τελικό.